Diari Oficial de la Generalitat Valenciana


Sumari del DOGV 8088, del 20-07-2017 (2017/5909)

Resolució del contracte del Programa d'actuació integrada de la unitat d'execució C-2.3 del Pla general.
--------------------------------------------------------------------------------------------------------

### Dades del document

Número de DOGV
:   8088

Data del DOGV
:   20-07-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/5909


Data del document
:   28-06-2017

Organisme emissor
:   Ajuntament de Borriana

Tipus de document
:   Resolució

Descriptors 

:   * Borriana
    * administració local
    * pla d'urbanisme

Resolució del contracte del Programa d'actuació integrada de la unitat d'execució C-2.3 del Pla general. [2017/5909]  
El Ple de l'Ajuntament, en sessió realitzada el 2 de març de 2017, va adoptar acord amb la part dispositiva següent:  
«Primer. Desestimar els al·legacions formulades en data 17 d'octubre de 2016 (RE 14268), per Vicente Manuel Esteller Robres, en representació de la mercantil Exclusivas Esteller, SL, amb CIF H36318913, pels motius assenyalats en la part expositiva del present acord.  
  
Segon. Desestimar les al·legacions formulades en dates 7 d'octubre de 2016 (RE 14634, de 10 d'octubre) i 9 de novembre de 2016 (RE 15982, de 10 de novembre) per Raúl Gregori Romero, en representació de la Societat de Garantia Recíproca de la Comunitat Valenciana, amb CIF P44097235, pels motius assenyalats en la part expositiva del present acord.  
Tercer. D'acord amb el Dictamen número 123/2017, de 15 de febrer, del Consell Jurídic Consultiu de la Comunitat Valenciana, resoldre el contracte per al desplegament i execució del Programa d'actuació integrada de desenvolupament de la unitat d'execució C-2.3 del Pla general de Borriana, rescindint l'adjudicació de la condició d'agent urbanitzador d'aquest a la mercantil Exclusivas Esteller, SL, amb CIF F22412584, motivat per la inactivitat i consegüent demora en el compliment de les seues obligacions contractuals, causa de resolució prevista en l'estipulació huitena del contracte per al desplegament i execució del programa; en l'article 143.1 de la Llei urbanística valenciana, en l'article 337 del Reglament d'ordenació i gestió territorial i urbanística; en l'article 164.2.d de la Llei 5/2014, de 25 de juliol, d'ordenació del territori, urbanisme i paisatge; i en l'article 223.d del text refós de la Llei de contractes del sector públic.  
Quart. Acordar la cancel·lació de la programació i la subjecció de l'àmbit al règim del sòl urbanitzable sense programació.  
Cinqué. Confiscar cautelarment l'aval de la Caixa Rural de Borriana, dipositat a la Tresoreria Municipal per Exclusivas Esteller, SL, amb CIF O10948341, en data 3 de desembre de 2010, en concepte de garantia provisional de l'adjudicació del Programa d'actuació integrada per al desenvolupament de la unitat d'execució C-2.3 (núm. registre d'avals: 1832), per import de 13.000,00 ?.  
Sisé. Confiscar cautelarment l'aval de la Societat de Garantia Recíproca de la Comunitat Valenciana, dipositat a la Tresoreria Municipal per Exclusivas Esteller, SL, amb CIF T36869434, en data 4 de maig de 2012, en concepte de garantia definitiva, amb motiu de l'adjudicació del Programa d'actuació integrada per al desenvolupament de la unitat d'execució C-2.3 (núm. registre d'avals: 1872), per import de 48.542,40 ?.  
Seté. Iniciar la instrucció d'un procediment contradictori per a la determinació dels danys i perjudicis causats per l'incompliment culpable d'Exclusivas Esteller, SL, de les seues obligacions com a urbanitzador del Programa d'actuació integrada per al desenvolupament de la unitat d'execució C-2.3, concedint a l'esmentada mercantil i als titulars de drets en terrenys inclosos en l'àmbit de l'esmentada actuació un període d'audiència de vint dies hàbils perquè presenten tota la documentació que entenguen pertinent en defensa dels seus drets, que puga justificar el reconeixement a favor seu de compensacions econòmiques amb càrrec a la garantia prestada per aquesta mercantil, així com les dades bancàries necessàries per a procedir a la satisfacció d'aquests.  
  
Huité. Executar la garantia definitiva dipositada en dates 3 de desembre de 2010 i 4 de maig de 2012 (núm. registre d'avals: 1832 i 1872) per la mercantil Exclusivas Esteller, SL, amb CIF Z16350285, en l'import que resulte de la instrucció del procediment contradictori incoat en el dispositiu anterior.  
Nové. Facultar l'Alcaldia tan àmpliament com siga necessari per a adoptar tots els actes que siguen necessaris o convenients per a portar al seu pur i degut efecte aquesta resolució.  
Desé. Comunicar al Consell Jurídic Consultiu de la Comunitat Valenciana el present acord, en compliment del que preveu l'article 7 del Reglament d'aquell Consell, aprovat per Decret del Govern Valencià 138/1996, de 16 de juliol.  
Onzé. Una vegada siga ferm en via administrativa, publicar el present acord en el Diari Oficial de la Comunitat Valenciana, prèvia remissió d'un certificat d'aquest a la Conselleria d'Habitatge, Obres Públiques i Vertebració del Territori per a la seua constància i publicitat en el Registre Autonòmic de Programes d'Actuació Integrada i Agrupacions d'Interés Urbanístic, d'acord amb el que preveu l'article 163.6 de la Llei 5/2014, de 25 de juliol, de la Generalitat, d'ordenació del territori, urbanisme i paisatge en relació amb la disposició addicional tercera del Decret 8/2016, de 5 de febrer, pel qual s'aprova el Reglament dels òrgans territorials i urbanístics de la Generalitat.  
  
Dotzé. Notificar aquest acord a la mercantil urbanitzadora Exclusivas Esteller, SL, amb CIF S57230772; a la Caixa Rural de Borriana, CIF F1201356, com a entitat avaladora; a la Societat de Garantia Recíproca de la Comunitat Valenciana, amb CIF U63548306, com a entitat avaladora; a Actia Iniciativas, SL, com a empresari constructor; i als titulars de drets i càrregues en l'àmbit de l'actuació, significant-los que contra aquest es pot interposar, en el termini d'un mes comptador des de la seua notificació, recurs potestatiu de reposició davant del Ple d'aquest Ajuntament o, en el termini de dos mesos, recurs contenciós administratiu davant de la sala d'aquesta jurisdicció del jutjat d'aquesta jurisdicció de Castelló, de conformitat amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.»  
  
Borriana, 28 de juny de 2017.- L'alcaldessa presidenta: María José Safont Melchor.